ตลาดหุ้นเงียบเหงา
เมื่อสัปดาห์ที่ผ่านมา 27-31 มี.ค. 66 บรรยากาศการซื้อขายในตลาดหุ้นไทย “โมนิก้า” ที่เป็นสาวลั้ลลาก็ยังเหนื่อยแทนนักลงทุนสายเทรดเลยจ้า!!!
เมื่อสัปดาห์ที่ผ่านมา 27-31 มี.ค. 66 บรรยากาศการซื้อขายในตลาดหุ้นไทย “โมนิก้า” ที่เป็นสาวลั้ลลาก็ยังเหนื่อยแทนนักลงทุนสายเทรดเลยจ้า!!!
2 เม.ย. 2566

เมื่อสัปดาห์ที่ผ่านมา 27-31 มี.ค. 66 บรรยากาศการซื้อขายในตลาดหุ้นไทย “โมนิก้า” ที่เป็นสาวลั้ลลาก็ยังเหนื่อยแทนนักลงทุนสายเทรดเลยจ้า!!! วอลุ่มเบาบางมากจนหน้าเบื่อ ซึ่งทั้งสัปดาห์เฉลี่ย 4.40 หมื่นล้านบาท ขณะที่ต่ำสุดอยู่ที่ 3.60 หมื่นล้านบาทถือว่าน้อยมาก เมื่อเทียบกับช่วงก่อนหน้า…ผลดังกล่าวส่งผลให้ดัชนีแกว่งตัวในกรอบแคบไปโดยปริยายแถว ๆ บริเวณกรอบ 1,593-1,609 จุดเท่านั้นเจ้าค่ะ
ขณะที่วันศุกร์ดัชนีตลาดหุ้นไทยปิดบวกได้ที่ระดับ 1,609.17 จุด บวกไป 3.75 จุด ด้วยมูลซื้อขาย 4.32 หมื่นล้านบาท ซึ่งเป็นเพียงการแผลงฤทธิ์ของ DELTA นำตลาดเท่านั้น หากไม่นับรวมเดี๊ยนบอกเลยว่า….ตลาดหุ้นก็ยังดูทรง ๆ และวอลุ่มยังเบาบางกว่าปรากฏเนื่องจากไม่มีปัจจัยบวกใหม่เข้ามา แม้สะท้อนปัจจัยลบได้ผ่อนคลายบ้างแล้วในส่วนเกิดวิกฤติธนาคารในสหรัฐฯ และยุโรป จากนี้ตลาดน่าจะยังโฟกัสเรื่องเงินเฟ้อแล้วอาจทำให้เงียบเหงาต่อไปอีกจ้า
อย่างไรก็ตามเมื่อมีวิกฤติเราก็พลิกวิกฤติให้เป็นโอกาสในการหาหุ้นเข้าลงทุน ตัวหน่วยก้านดีโดยเฉพาะหุ้นกลุ่มท่องเที่ยวเสน่ห์ล้นอย่าง MINT เพราะใคร ๆ ก็พูดถึงว่าผลงานไตรมาสแรกโตแน่ ด้วยฟากฝั่งโรงแรมในยุโรปเต็ม รวมถึงไทยก็ดีขึ้นมาก มิหนำซ้ำได้รับอานิสงส์ต้นทุนก๊าซลดลงอีกด้วย ขณะที่ราคาหุ้นล่าสุดปิดที่ระดับ 32.25 บาท บวกไป 0.50 บาท หรือขึ้นไป 1.57% ด้วยมูลค่าซื้อขาย 596 ล้านบาท “โมนิก้า” เอาของดีมาบอกแล้วนะเคาะได้ก็เคาะแล้วกันจ้า
ต่อมาในหุ้นของ SABINA ยกทรงชั้นดีมีมาตรฐาน พบว่าราคาหุ้นเริ่มทะยานขึ้นไปที่ระดับ 27 บาท บวกไป 1.25 บาท หรือขึ้นไป 4.85% ด้วยมูลค่าซื้อขาย 60 ล้านบาท “โมนิก้า” บอกเลยไม่ต้องสืบเลยว่าราคาขึ้นทำไมขยับรอบใหม่ เพราะมีการปิดดีลซื้อ “โมดา” ผู้ประกอบการธุรกิจค้าปลีกในฟิลิปปินส์ รุกถือหุ้น 77% ปูพรมวางสินค้าจำหน่าย 44 ร้านค้าในห้างชั้นนำทั่วประเทศภายในสิ้นปี 66 นั่นไงล่ะคะ
เช่นเดียวกับหุ้น KLINIQ ราคาหุ้นฟอร์มตัวเต็งขึ้นเป็นระยะ ๆ ล่าสุดขึ้นมาปิดที่ระดับ 41 บาท บวก 1.25 บาท หรือขึ้นไป 3.14% ด้วยมูลค่าซื้อขาย 78.47 ล้านบาท ซึ่งหากผ่านแนวต้านจิตวิทยา 41.50 บาทไปได้ก็มีโอกาสทดสอบแนวต้านถัดไป 43-43.50 บาท ตามลำดับ เดี๊ยนเชื่อปรับขึ้นได้!!! เพราะยังมีปัจจัยหนุนต่อเนื่องในปีนี้ จากคำยืนยันผู้บริหารว่าจะเปิดสาขา KLINIQUE 4 สาขา และ L.A.B.X. 6 สาขา รวมเป็น 10 สาขา พร้อมเติบโตทางรายได้ของศูนย์ศัลกรรมอีกเจ้าคะ
อีกหนึ่งหุ้นที่เดี๊ยนมีข่าวมาอัปเดตต่อคือหุ้น TGE ราคาดีวันดีคืน 2 สัปดาห์แล้ว โดยจาก 1.69 บาท จนมายืนเหนือ 2 บาทได้แบบสบาย ๆ โดยล่าสุดขึ้นมาปิดที่ระดับ 2.14 บาท บวกไป 0.08 บาท หรือขึ้นไป 3.88% ด้วยมูลค่าซื้อขาย 222 ล้านบาท จนขาเม้าท์จับกลุ่มคุยกันว่าไปกินอะไรมาจ๊ะ หรือ…“ดีหมี” ราคาถึงได้วิ่งดีขนาดนี้!!! แล้วก็ถึงบางอ้อว่ามีสปอนเซอร์เป็นผู้ใหญ่ใจดีที่แวดวงตลาดทุนรู้จักกันดีหอบเงินกว่า 260 ล้านบาทมาซื้อหุ้นเพิ่มทุน PP ร่วมหัวจมท้ายลุยธุรกิจโรงไฟฟ้าขยะชุมชนอีกหลายโครงการราว 100 เมกะวัตต์ ที่รอรับรู้รายได้ไม่ต่ำกว่า 70% ต่อปี ปูทางให้กระแสเงินสดเติบโตได้อย่างมั่นคงในระยะยาวเจ้าค่ะ
ปิดท้ายกันที่หุ้น MOSHI เห็นแววฉายแสงดี๊ดี โดยเฉพาะราคาหุ้นหลังเข้าเทรดก็ปรับตัวในลักษณะ Sideway Up แบบไม่มีพัก ล่าสุดราคาขึ้นมาปิดที่ระดับ 52.75 บาท บวกไป 4.25 บาท หรือขึ้นไป 8.76% ด้วยมูลค่าซื้อขาย 221 ล้านบาท พร้อมกับเอาชนะตลาดหุ้นได้อย่างแข็งแกร่งไม่มีโม้ ทำให้ “โมนิก้า” ข้องอกข้องใจยิ่งนักว่า ทำไม๊ ทำไม ราคาดีแบบนี้ พอไปส่องดูธุรกิจร้านค้าปลีกสินค้าประเภทไลฟ์สไตล์ หนึ่งเดียวในตลาดหุ้นก็ต้องร้องอ๋ออออ ด้วยราคาสินค้าที่ขายเพียงแค่หลักสิบ แต่รายได้ปีที่แล้วกับเติบโตแตะพันล้าน พร้อมเป้ารายได้ปีนี้โตขึ้นอีก 20%  เลยจ้าาา